

Program mlijeka u školama

Dana 17. rujna 2015. godine na snagu je stupio [**Pravilnik o provedbi Programa mlijeka u školama**](http://narodne-novine.nn.hr/clanci/sluzbeni/2015_09_96_1851.html)(NN 96/15 od 9.9.2015.). Pravilnikom se reguliraju uvjeti provedbe Programa potpore Europske unije za poboljšanje dostupnosti mlijeka i mliječnih proizvoda u odgojno-obrazovnim ustanovama radi poboljšanja distribucije mlijeka i mliječnih proizvoda te poboljšanja prehrambenih navika djece. Mjera je namijenjena korisnicima – **učenicima prva četiri razreda osnovne škole**, kojima podnositelj zahtjeva osigurava isporuku **4 mliječna obroka mjesečno** za vrijeme trajanja školske godine. Valja napomenuti da su **sve osnovne škole**potencijalni korisnici ove mjere, odnosno **više od 160.000 učenika**. Ukupni iznos potpore po kilogramu mlijeka/određenih mliječnih proizvoda predstavlja zbroj europskog (Europskog poljoprivrednog jamstvenog fonda u iznosu od 0,1815 €/kg) i hrvatskog dijela potpore (Državnog proračuna Republike Hrvatske u iznosu od 3,25 kn/kg). U Državnom proračunu za 2016. godinu rezervirano je **5,4 milijuna kuna** za provedbu ove mjere.



U našoj Školi se u šk. 2016./2017. godini provodi „Program svježeg mlijeka u školi“ s učenicima od 1. do 4. razreda.

Program provodi Prehrambena industrija Vindija d.d. koja je od strane Agencije za plaćanja u poljoprivredi, ribarstvu i ruralnom razvoju odobrena kao dobavljač.

Program se financira sredstvima Europskog poljoprivrednog jamstvenog fonda i državnog proračuna Republike Hrvatske.

Ravnateljica: Terezija Štrljić